નોટિંગ્હામઃ ઇંગ્લેન્ડ સામે ટેન્ટબ્રિજ ટેસ્ટમાં ત્રીજા દિવસે જ એક ઇંનિગ્સ અને ૭૮ રને ઓસ્ટ્રેલિયાની હાર થયા બાદ કેપ્ટન માઇકલ ક્લાર્કે આંતરરાષ્ટ્રીય ક્રિકેટમાંથી નિવૃત્તિની જાહેરાત કરી દીધી હતી. પાંચમી અને અંતિમ ટેસ્ટ મેચ ઓવલ ખાતે રમાનાર છે જે તેની કેરિયરની અંતિમ ટેસ્ટ મેચ રહેશે. માઇકલ ક્લાર્ક ઓવલ ટેસ્ટ મેચમાં મેદાનમાં ઉતરશે ત્યારે તે તેની ૧૧૫મી અને અંતિમ ટેસ્ટ મેચ રહેશે. પોતાની જનરેશનના સર્વશ્રેષ્ઠ બેટ્સમેનોમાં સ્થાન ધરાવનાર ૩૪ વર્ષીય માઇકલ ક્લાર્કની આજે ટેન્ટબ્રિજ ખાતે ચોથી ટેસ્ટમાં હાર થયા બાદ ચિંતાજનક સ્થિતિ હતી.